У раёне ўжо рэалізавана некалькі энергаэфектыўных праектаў па выкарыстанні аднаўляльных крыніц энергіі. Старшыня райвыканкама Анатоль Маркевіч заўважыў, што Навагрудак — самы высокі населены пункт Беларусі, які знаходзіцца на вышыні 323 м над узроўнем мора. Натуральна, што кіраўніцтва раёна звярнула ўвагу на магчымасць развіцця ветраэнергетыкі і ўжо зрабіла важныя крокі ў гэтым напрамку.